
EMENDI
Il-Kumitat għad-Drittijiet tan-Nisa u l-Ugwaljanza bejn il-Ġeneri jippreżenta lill-Kumitat għall-Iżvilupp, bħala l-kumitat responsabbli, dan li ġej  :
<RepeatBlock-Amend><Amend>Emenda		<NumAm>1</NumAm>
<DocAmend>Mozzjoni għal riżoluzzjoni</DocAmend>
<Article>Kunsiderazzjoni 2a (ġdida)</Article>
	

	Mozzjoni għal riżoluzzjoni
	Emenda

	
	–	wara li kkunsidra l-Konvenzjoni tan-NU dwar id-Drittijiet ta’ Persuni b’Diżabilità (CRPD), ratifikata mill-UE u l-Istati Membri kollha tagħha,


</Amend>
<Amend>Emenda		<NumAm>2</NumAm>
<DocAmend>Mozzjoni għal riżoluzzjoni</DocAmend>
<Article>Kunsiderazzjoni 5a (ġdida)</Article>
	

	Mozzjoni għal riżoluzzjoni
	Emenda

	
	–	wara li kkunsidra l-Pjan ta’ Azzjoni tal-UE dwar il-Ġeneru III għall-2021-2025,


</Amend>
<Amend>Emenda		<NumAm>3</NumAm>
<DocAmend>Mozzjoni għal riżoluzzjoni</DocAmend>
<Article>Kunsiderazzjoni 6a (ġdida)</Article>
	

	Mozzjoni għal riżoluzzjoni
	Emenda

	
	–	wara li kkunsidra l-Approċċ Strateġiku tal-UE għan-Nisa, il-Paċi u s-Sigurtà (WPS),


</Amend>
<Amend>Emenda		<NumAm>4</NumAm>
<DocAmend>Mozzjoni għal riżoluzzjoni</DocAmend>
<Article>Kunsiderazzjoni 6b (ġdida)</Article>
	

	Mozzjoni għal riżoluzzjoni
	Emenda

	
	–	wara li kkunsidra l-Konferenza Internazzjonali dwar il-Popolazzjoni u l-Iżvilupp (ICPD) tal-1994 li saret fil-Kajr, il-Programm ta’ Azzjoni tagħha u l-eżiti tal-konferenzi ta’ rieżami tagħha,


</Amend>
<Amend>Emenda		<NumAm>5</NumAm>
<DocAmend>Mozzjoni għal riżoluzzjoni</DocAmend>
<Article>Kunsiderazzjoni 6c (ġdida)</Article>
	

	Mozzjoni għal riżoluzzjoni
	Emenda

	
	–	wara li kkunsidra l-Pjattaforma ta’ Azzjoni ta’ Beijing u l-eżiti tal-konferenzi ta’ rieżami tagħha,


</Amend>
<Amend>Emenda		<NumAm>6</NumAm>
<DocAmend>Mozzjoni għal riżoluzzjoni</DocAmend>
<Article>Kunsiderazzjoni 6d (ġdida)</Article>
	

	Mozzjoni għal riżoluzzjoni
	Emenda

	
	–	wara li kkunsidra l-konklużjonijiet tal-Kunsill tal-10 ta’ Diċembru 2018 dwar in-Nisa, il-Paċi u s-Sigurtà,


</Amend>
<Amend>Emenda		<NumAm>7</NumAm>
<DocAmend>Mozzjoni għal riżoluzzjoni</DocAmend>
<Article>Kunsiderazzjoni 7a (ġdida)</Article>
	

	Mozzjoni għal riżoluzzjoni
	Emenda

	
	–	wara li kkunsidra r-riżoluzzjoni tiegħu tal-24 ta’ Ġunju 2021 dwar is-sitwazzjoni tas-saħħa sesswali u riproduttiva u d-drittijiet relatati fl-UE, fil-kuntest tas-saħħa tan-nisa1a,

	
	_________________

	
	1a ĠU C 81, 18.2.2022, p. 43.


</Amend>
<Amend>Emenda		<NumAm>8</NumAm>
<DocAmend>Mozzjoni għal riżoluzzjoni</DocAmend>
<Article>Kunsiderazzjoni 9a (ġdida)</Article>
	

	Mozzjoni għal riżoluzzjoni
	Emenda

	
	–	wara li kkunsidra r-Riżoluzzjoni 1325 tal-Kunsill tas-Sigurtà tan-NU dwar in-Nisa, il-Paċi u s-Sigurtà,


</Amend>
<Amend>Emenda		<NumAm>9</NumAm>
<DocAmend>Mozzjoni għal riżoluzzjoni</DocAmend>
<Article>Kunsiderazzjoni 19a (ġdida)</Article>
	

	Mozzjoni għal riżoluzzjoni
	Emenda

	
	–	wara li kkunsidra r-riżoluzzjoni tiegħu tad-29 ta’ Novembru 2018 dwar is-sitwazzjoni tan-nisa b’diżabilità1a,

	
	_________________

	
	1a ĠU C 363, 28.10.2020, p. 164.


</Amend>
<Amend>Emenda		<NumAm>10</NumAm>
<DocAmend>Mozzjoni għal riżoluzzjoni</DocAmend>
<Article>Premessa -A (ġdida)</Article>
	

	Mozzjoni għal riżoluzzjoni
	Emenda

	
	-A.	billi s-soċjetajiet li fihom hemm l-ugwaljanza bejn il-ġeneri huma aktar b’saħħithom, aktar sikuri, aktar ġusti u prosperi għal kulħadd; billi l-ugwaljanza bejn il-ġeneri u l-kisba ta’ drittijiet ugwali għan-nisa huma prekundizzjonijiet għad-demokrazija u r-rispett tal-istat tad-dritt;


</Amend>
<Amend>Emenda		<NumAm>11</NumAm>
<DocAmend>Mozzjoni għal riżoluzzjoni</DocAmend>
<Article>Premessa Aa (ġdida)</Article>
	

	Mozzjoni għal riżoluzzjoni
	Emenda

	
	Aa.	billi n-nisa u l-bniet li jgħixu f’kuntesti ta’ għajnuna umanitarja jiffaċċjaw inugwaljanzi severi bejn il-ġeneri, bħal aċċess limitat għar-riżorsi, inkluż l-ikel, nuqqas ta’ edukazzjoni, xogħol, saħħa, inklużi drittijiet tas-saħħa sesswali u riproduttiva, u riskju akbar ta’ vjolenza abbażi tal-ġeneru u riproduttiva; billi t-tfal li jgħixu f’dawn is-sitwazzjonijiet ikunu aktar vulnerabbli; billi n-nisa b’diżabbiltà li jiffaċċjaw kriżijiet umanitarji huma f’riskju akbar ta’ esklużjoni, diskriminazzjoni u vjolenza;


</Amend>
<Amend>Emenda		<NumAm>12</NumAm>
<DocAmend>Mozzjoni għal riżoluzzjoni</DocAmend>
<Article>Premessa Ab (ġdida)</Article>
	

	Mozzjoni għal riżoluzzjoni
	Emenda

	
	Ab.	billi s-sitwazzjoni fl-Afganistan qed tpoġġi pressjoni saħansitra akbar fuq ir-riżorsi umanitarji diġà limitati u qed taggrava l-qagħda mwiegħra ta’ miljuni ta’ nies, inklużi nisa u bniet, li qed jitħabtu biex jibqgħu ħajjin;


</Amend>
<Amend>Emenda		<NumAm>13</NumAm>
<DocAmend>Mozzjoni għal riżoluzzjoni</DocAmend>
<Article>Premessa B</Article>
	

	Mozzjoni għal riżoluzzjoni
	Emenda

	B.	billi s-sistema umanitarja qed tiffaċċja kriżi enormi ta’ finanzjament; billi l-iżmantellar tal-programmi tal-Aġenzija tal-Istati Uniti għall-Iżvilupp Internazzjonali (USAID)6 u t-tnaqqis fl-għajnuna barranija minn donaturi ewlenin oħra, inklużi diversi Stati Membri tal-UE, wasslu għal tnaqqis mingħajr preċedent fil-finanzjament globali għall-inizjattivi umanitarji, tas-saħħa u tal-klima; billi dan it-tnaqqis qed ikollu impatt devastanti fuq is-saħħa globali – u qed ikompli jżid ir-riskju ta’ tifqigħat ta’ mard infettiv – u fuq is-sigurtà alimentari; billi dan it-tnaqqis jaffettwa b’mod sproporzjonat lin-nisa u l-bniet; billi dan it-tnaqqis ikompli jipperikola s-sikurezza u l-benesseri tar-rifuġjati;
	B.	billi s-sistema umanitarja qed tiffaċċja kriżi enormi ta’ finanzjament; billi l-iżmantellar tal-programmi tal-Aġenzija tal-Istati Uniti għall-Iżvilupp Internazzjonali (USAID)6 u t-tnaqqis fl-għajnuna barranija minn donaturi ewlenin oħra, inklużi diversi Stati Membri tal-UE, wasslu għal tnaqqis mingħajr preċedent fil-finanzjament globali għall-inizjattivi umanitarji, tas-saħħa, tal-ugwaljanza bejn il-ġeneri u tal-klima; billi t-tnaqqis fl-għajnuna umanitarja qed iservi biss biex jaggrava l-kriżijiet umanitarji; billi dan it-tnaqqis qed ikollu impatt devastanti fuq is-saħħa globali – u qed ikompli jżid ir-riskju ta’ tifqigħat ta’ mard infettiv, tqaliet mhux mixtieqa u ta’ bniet minorenni, u mortalità u morbidità materni – u fuq is-sigurtà alimentari; billi dan it-tnaqqis jaffettwa b’mod sproporzjonat lin-nisa u l-bniet u lill-persuni LGBTIQ+; billi dan it-tnaqqis ikompli jipperikola s-sikurezza u l-benesseri tar-rifuġjati; billi l-iffriżar tal-finanzjament tal-Istati Uniti fixkel serjament l-isforzi umanitarji, filwaqt li ostakola l-implimentazzjoni tal-proġetti, il-persunal u l-kapaċità li jiġu appoġġjati n-nisa u l-bniet, b’effett partikolarment negattiv fuq l-involviment tan-nisa fir-rispons umanitarju; billi l-investiment fl-ugwaljanza bejn il-ġeneri jsalva l-ħajjiet f’ambjenti umanitarji; billi hemm evidenza li programmazzjoni umanitarja reattiva għal kwistjonijiet ta’ ġeneru twassal għal redditi għoljin, jiġifieri USD 8 għal kull USD 1 investit6a; billi l-Istrateġija attwali tal-UE għas-Saħħa Globali, adottata mill-Kummissjoni fl-2022, tagħmel is-saħħa globali pilastru essenzjali tal-politika esterna tal-UE u prijorità ta’ investiment fl-ambitu tal-Global Gateway;

	_________________
	_________________

	6 Il-White House, “Reevaluating and Realigning United States Foreign Aid” (Evalwazzjoni mill-ġdid u allinjament mill-ġdid tal-Għajnuna Barranija tal-Istati Uniti), l-20 ta’ Jannar 2025.
	6 Il-White House, “Reevaluating and Realigning United States Foreign Aid” (Evalwazzjoni mill-ġdid u allinjament mill-ġdid tal-Għajnuna Barranija tal-Istati Uniti), l-20 ta’ Jannar 2025.

	
	6a https://www.unwomen.org/en/articles/facts-and-figures/facts-and-figures-humanitarian-action.


</Amend>
<Amend>Emenda		<NumAm>14</NumAm>
<DocAmend>Mozzjoni għal riżoluzzjoni</DocAmend>
<Article>Premessa Ba (ġdida)</Article>
	

	Mozzjoni għal riżoluzzjoni
	Emenda

	
	Ba.	billi jeżistu sistemi komprensivi fil-livell tal-UE u f’dak internazzjonali biex jipprovdu għajnuna umanitarja; billi għalkemm hemm fis-seħħ assistenza umanitarja reattiva għal kwistjonijiet ta’ ġeneru, madankollu għad hemm ħafna sfidi dejjem akbar fir-rigward tal-prijoritizzazzjoni; billi “polikriżi” tirreferi għal sensiela kumplessa u interkonnessa ta’ kriżijiet li jseħħu simultanjament1a; billi n-nisa, il-bniet u l-persuni LGBTIQ+ madwar id-dinja, u f’kuntesti speċifiċi, il-migranti u r-rifuġjati, huma affettwati b’mod sproporzjonat mill-faqar, il-kriżijiet umanitarji, it-tibdil fil-klima, il-kunflitti, il-gwerer, l-estremiżmu, it-terroriżmu, u mill-vjolenza sesswali relatata mal-kunflitti, inklużi l-istupru bħala arma tal-gwerra, l-isfruttament sesswali, il-mard trażmess sesswalment, it-tqaliet mhux mixtieqa u l-aċċess limitat għal riżorsi kritiċi bħal kenn sikur, nutrizzjoni u ilma, u huma aktar probabbli li jġarrbu ksur ieħor tad-drittijiet tal-bniedem li, skont rapporti minn xi NGOs, jitwettqu b’impunità; billi l-persistenza tal-prattika tal-mutilazzjoni ġenitali femminili għadha kwistjoni ta’ tħassib serju, b’mod partikolari fil-kuntest ta’ polikriżi, li taggrava l-vulnerabbiltajiet tan-nisa u l-bniet, u teħtieġ solidarjetà soda mal-vittmi tagħha; billi fi żminijiet ta’ polikriżi huwa importanti li tiġi pprovduta għajnuna umanitarja mmirata għan-nisa u l-bniet biex jiġu protetti u tiġi żgurata s-sopravivenza tagħhom, inkluża l-protezzjoni mill-vjolenza abbażi tal-ġeneru, il-mitigazzjoni tar-riskju ġenerali, l-iżgurar tal-aċċess għas-servizzi tal-kura tas-saħħa, l-appoġġ għall-għajxien, u l-parteċipazzjoni fil-ħajja soċjali u fit-teħid tad-deċiżjonijiet;

	
	_________________

	
	1a https://policy-lab.ec.europa.eu/news/unraveling-polycrisis-foresight-and-innovation-2025-03-26_en.


</Amend>
<Amend>Emenda		<NumAm>15</NumAm>
<DocAmend>Mozzjoni għal riżoluzzjoni</DocAmend>
<Article>Premessa Bb (ġdida)</Article>
	

	Mozzjoni għal riżoluzzjoni
	Emenda

	
	Bb.	billi t-tnaqqis fl-għajnuna barranija u l-assistenza umanitarja għandu impatt devastanti fuq is-saħħa globali, l-ugwaljanza bejn il-ġeneri u d-drittijiet tal-bniedem; billi l-organizzazzjonijiet lokali u nazzjonali mmexxija min-nisa u tad-drittijiet tan-nisa huma fost l-aktar milquta b’mod gravi, peress li huma atturi fundamentali f’sitwazzjonijiet ta’ kriżi u jġarrbu repressjoni, vjolenza u restrizzjonijiet dejjem akbar f’ħafna partijiet tad-dinja; billi, fl-istess ħin, dan it-tnaqqis għandu impatt sproporzjonat fuq in-nisa, il-bniet, il-persuni b’diżabbiltà, u dawk li jgħixu f’żoni rurali u remoti, u dan ikompli jaggrava l-inugwaljanzi eżistenti u jfixkel l-aċċess tagħhom għas-servizzi tas-saħħa, il-kenn sikur u l-infrastruttura bażika; billi dan it-tnaqqis jikkonċerna prinċipalment proġetti relatati mas-saħħa sesswali, u dan jaffettwa b’mod sproporzjonat lill-gruppi emarġinati, speċjalment in-nisa u l-bniet, u b’hekk iżid, fost l-oħrajn, ir-riskju ta’ tifqigħat ta’ mard infettiv, b’mod partikolari r-riskju ta’ kriżi globali ġdida tal-HIV; billi l-introduzzjoni mill-ġdid tal-Politika tal-Belt tal-Messiku (Regola “Global Gag”) fl-Istati Uniti se jkollha impatt drammatiku fuq is-saħħa sesswali u riproduttiva u d-drittijiet relatati fid-dinja kollha, u se tolqot lil miljuni ta’ nies, speċjalment lil dawk f’sitwazzjonijiet ta’ emarġinazzjoni; billi r-Regola “Global Gag” preċedenti (2017–2021) irriżultat f’madwar 108 000 mewta materna u tat-tfal u 360 000 infezzjoni ġdida tal-HIV1a;

	
	_________________

	
	1a https://www.pnas.org/doi/full/10.1073/pnas.2123177119.


</Amend>
<Amend>Emenda		<NumAm>16</NumAm>
<DocAmend>Mozzjoni għal riżoluzzjoni</DocAmend>
<Article>Premessa Bc (ġdida)</Article>
	

	Mozzjoni għal riżoluzzjoni
	Emenda

	
	Bc.	billi l-vjolenza kontra n-nisa fil-forom kollha tagħha (vjolenza fiżika, sesswali, psikoloġika, ekonomika jew ċibernetika) hija ksur tad-drittijiet tal-bniedem, forma estrema ta’ diskriminazzjoni kontra n-nisa u wieħed mill-akbar ostakli għall-kisba tal-ugwaljanza bejn il-ġeneri;


</Amend>
<Amend>Emenda		<NumAm>17</NumAm>
<DocAmend>Mozzjoni għal riżoluzzjoni</DocAmend>
<Article>Premessa Bd (ġdida)</Article>
	

	Mozzjoni għal riżoluzzjoni
	Emenda

	
	Bd.	billi n-nisa u l-persuni LGBTIQ+ li jiffaċċjaw forom multipli u li jikkoinċidu ta’ diskriminazzjoni abbażi tar-razza, id-diżabbiltà, l-istatus tal-migrazzjoni, l-identità tal-ġeneru, l-orjentazzjoni sesswali jew l-isfond soċjoekonomiku spiss jiġu injorati f’interventi umanitarji u huma aktar esposti għall-vjolenza u l-esklużjoni;


</Amend>
<Amend>Emenda		<NumAm>18</NumAm>
<DocAmend>Mozzjoni għal riżoluzzjoni</DocAmend>
<Article>Premessa Be (ġdida)</Article>
	

	Mozzjoni għal riżoluzzjoni
	Emenda

	
	Be.	billi l-movimenti kontra l-ġeneru qed jistrumentalizzaw dejjem aktar il-kriżijiet umanitarji biex jikkuntrastaw l-ugwaljanza bejn il-ġeneri u biex jiddeleġittimaw l-organizzazzjonijiet tan-nisa, inkluż fil-pajjiżi sħab tal-UE;


</Amend>
<Amend>Emenda		<NumAm>19</NumAm>
<DocAmend>Mozzjoni għal riżoluzzjoni</DocAmend>
<Article>Premessa Bf (ġdida)</Article>
	

	Mozzjoni għal riżoluzzjoni
	Emenda

	
	Bf.	billi, skont in-NU, fl-2023 aktar minn 600 miljun mara u tifla għexu f’medda ta’ 50 kilometru minn żona ta’ kunflitt, ċifra li hija aktar minn 50 % ogħla minn għaxar snin ilu;


</Amend>
<Amend>Emenda		<NumAm>20</NumAm>
<DocAmend>Mozzjoni għal riżoluzzjoni</DocAmend>
<Article>Premessa Bg (ġdida)</Article>
	

	Mozzjoni għal riżoluzzjoni
	Emenda

	
	Bg.	billi l-inaċċessibbiltà fiżika, inkluż in-nuqqas ta’ trasport u infrastruttura sikuri, tillimita b’mod sinifikanti l-kapaċità tan-nisa u l-bniet li jaċċessaw l-għajnuna umanitarja, il-kura tas-saħħa u l-protezzjoni;


</Amend>
<Amend>Emenda		<NumAm>21</NumAm>
<DocAmend>Mozzjoni għal riżoluzzjoni</DocAmend>
<Article>Premessa C</Article>
	

	Mozzjoni għal riżoluzzjoni
	Emenda

	C.	billi l-konflitt u t-tibdil fil-klima huma ż-żewġ muturi ewlenin taż-żieda fil-ħtiġijiet umanitarji, u huma kemm ikkawżati mill-bniedem kif ukoll riversibbli b’azzjoni miftiehma u kollettiva; billi t-tibdil fil-klima u d-degradazzjoni ambjentali jwasslu għal aktar instabbiltà u konflitti, perikli relatati mal-klima, diżastri naturali, skarsezza tar-riżorsi inkluż l-insigurtà alimentari u tal-ilma, l-ispostament intern u l-migrazzjoni furzata;
	C.	billi l-kunflitt u t-tibdil fil-klima huma ż-żewġ muturi ewlenin taż-żieda fil-ħtiġijiet umanitarji, huma kemm ikkawżati mill-bniedem kif ukoll riversibbli b’azzjoni miftiehma u kollettiva, u għandhom impatt akbar fuq l-ifqar pajjiżi u popolazzjonijiet; billi t-tibdil fil-klima, it-telf tal-bijodiversità u d-degradazzjoni ambjentali jwasslu għal aktar instabbiltà u kunflitti, perikli relatati mal-klima, diżastri naturali, skarsezza tar-riżorsi inkluż l-insigurtà alimentari u tal-ilma, l-ispostament intern u l-migrazzjoni furzata, u b’hekk jaffettwaw b’mod sproporzjonat lin-nisa u lill-gruppi vulnerabbli;


</Amend>
<Amend>Emenda		<NumAm>22</NumAm>
<DocAmend>Mozzjoni għal riżoluzzjoni</DocAmend>
<Article>Premessa Ca (ġdida)</Article>
	

	Mozzjoni għal riżoluzzjoni
	Emenda

	
	Ca.	billi s-sitwazzjoni umanitarja fis-Sudan mhijiex biss katastrofi għall-poplu tiegħu, iżda hija falliment globali ta’ azzjoni, obbligu ta’ rendikont u għajnuna umanitarja, u n-nisa u l-bniet iġarrbu sehem kbir ta’ din it-traġedja li għaddejja;


</Amend>
<Amend>Emenda		<NumAm>23</NumAm>
<DocAmend>Mozzjoni għal riżoluzzjoni</DocAmend>
<Article>Premessa D</Article>
	

	Mozzjoni għal riżoluzzjoni
	Emenda

	D.	billi hemm nuqqas allarmanti ta’ aċċess umanitarju f’ħafna kuntesti, aggravat miż-żieda fit-tendenzi perikolużi u korrożivi fl-interpretazzjoni u l-applikazzjoni tad-dritt umanitarju internazzjonali (IHL);
	D.	billi hemm nuqqas allarmanti ta’ aċċess umanitarju mingħajr xkiel għall-persuni fil-bżonn, inkluż matul il-kunflitti, id-diżastri naturali, l-avvenimenti klimatiċi, it-tifqigħat ta’ mard u tul ir-rotot tal-migranti, aggravat miż-żieda fit-tendenzi perikolużi u korrożivi fl-interpretazzjoni u l-applikazzjoni tad-dritt internazzjonali dwar id-drittijiet tal-bniedem (IHRL), id-dritt umanitarju (IHL) u l-prinċipji umanitarji; billi l-ħaddiema tan-NU fl-ambitu tad-drittijiet indikaw in-nuqqas ta’ azzjoni tal-komunità internazzjonali; billi hemm għadd bla preċedent ta’ attakki kontra l-ħaddiema umanitarji u l-popolazzjonijiet ċivili u l-infrastruttura ċivili f’ambjenti milquta minn kriżijiet u kunflitti; billi n-nisa, il-bniet, il-persuni LGBTIQ+, il-migranti u r-rifuġjati huma affettwati b’mod sproporzjonat minn bosta kriżijiet umanitarji madwar id-dinja1a, inklużi l-akbar kriżi umanitarja, ta’ spostament u ta’ ġuħ fid-dinja fis-Sudan, il-kunflitt u l-ispostament li għaddejjin bħalissa f’Gaża, il-konsegwenzi tat-terremot fil-Myanmar, it-tifqigħat tal-kolera fir-Repubblika Demokratika tal-Kongo, in-nuqqas serju ta’ ikel u ilma fil-Qarn tal-Afrika, il-kunflitti fit-tul fis-Sirja u fil-Jemen, u l-kriżi tar-rifuġjati fis-Sudan t’Isfel;

	
	_________________

	
	1a https://www.oxfam.org.uk/documents/715/Rights_Resilience_Response.pdf.


</Amend>
<Amend>Emenda		<NumAm>24</NumAm>
<DocAmend>Mozzjoni għal riżoluzzjoni</DocAmend>
<Article>Premessa Da (ġdida)</Article>
	

	Mozzjoni għal riżoluzzjoni
	Emenda

	
	Da.	billi aktar minn 18 fil-mija tan-nisa u l-bniet Afgani ma għandhomx aċċess jew għandhom biss aċċess limitat għal ħaddiema umanitarji nisa; billi l-ħaddiema umanitarji nisa biss jistgħu jitkellmu man-nisa u l-bniet għal valutazzjonijiet tal-ħtiġijiet u l-għoti ta’ għajnuna;


</Amend>
<Amend>Emenda		<NumAm>25</NumAm>
<DocAmend>Mozzjoni għal riżoluzzjoni</DocAmend>
<Article>Premessa Db (ġdida)</Article>
	

	Mozzjoni għal riżoluzzjoni
	Emenda

	
	Db.	billi l-għajnuna umanitarja tal-UE għandha tkompli tkun sensittiva kemm għall-ġeneru kif ukoll għall-età, u jkollha l-għan li tkun reattiva għall-ġeneru u għall-età, filwaqt li tqis il-ħtiġijiet, il-vulnerabbiltajiet u l-kapaċitajiet speċifiċi ta’ kulħadd;


</Amend>
<Amend>Emenda		<NumAm>26</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 1</Article>
	

	Mozzjoni għal riżoluzzjoni
	Emenda

	1. Jinsisti fuq il-ħtieġa li l-partijiet kollha f’konflitt jirrispettaw u jiżguraw ir-rispett għad-dritt umanitarju internazzjonali u d-dritt internazzjonali dwar id-drittijiet tal-bniedem; jinsisti fuq il-ħtieġa li tissaħħaħ iċ-ċentralità tal-prinċipji umanitarji fl-azzjoni esterna tal-UE;
	1. Jinsisti fuq il-ħtieġa li l-partijiet kollha f’kunflitt jirrispettaw u jiżguraw ir-rispett għad-dritt umanitarju internazzjonali u d-dritt internazzjonali dwar id-drittijiet tal-bniedem; jinnota li l-istupru u forom oħra ta’ vjolenza sesswali jintużaw bħala armi tal-gwerra u jikkostitwixxu delitti tal-gwerra, delitti kontra l-umanità u atti li jikkontribwixxu għal ġenoċidju; jisħaq fuq ir-rwol tal-organizzazzjonijiet tad-drittijiet tan-nisa biex jipprovdu lill-vittmi b’aċċess għall-ġustizzja u servizzi ta’ appoġġ; jinsisti fuq il-ħtieġa li tissaħħaħ bil-qawwa ċ-ċentralità tal-prinċipji umanitarji fl-azzjoni esterna tal-UE;



</Amend>
<Amend>Emenda		<NumAm>27</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 1a (ġdid)</Article>
	

	Mozzjoni għal riżoluzzjoni
	Emenda

	
	1a.	Ifakkar li l-UE hija Unjoni bbażata fuq il-valuri, u l-ugwaljanza bejn il-ġeneri hija wieħed mill-prinċipji fundamentali tagħha, kif minqux fl-Artikolu 2 tat-TUE; jisħaq, barra minn hekk, li l-Artikolu 8 tat-TFUE jistabbilixxi r-responsabbiltà tal-UE li tippromwovi l-ugwaljanza bejn il-ġeneri fl-azzjonijiet kollha tagħha;


</Amend>
<Amend>Emenda		<NumAm>28</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 1b (ġdid)</Article>
	

	Mozzjoni għal riżoluzzjoni
	Emenda

	
	1b.	Jisħaq fuq l-importanza li jiġi promoss l-aċċess għas-saħħa sesswali u riproduttiva u d-drittijiet relatati globalment u l-impenn tal-UE li tiżgura l-aċċess għas-servizzi tal-kura tas-saħħa riproduttiva u materna, inklużi l-kontraċezzjoni ta’ emerġenza, il-profilassi ta’ wara l-esponiment, it-trattamenti ta’ infezzjoni trażmessi sesswalment u l-aċċess għal abort sikur u legali għal kulħadd, inklużi s-superstiti tal-istupru, bħala parti mid-dritt protett tagħhom għal kura medika essenzjali u l-integrazzjoni ekwa tagħhom fis-sistemi tal-kura tas-saħħa primarja u sekondarja, kif ukoll il-ġestjoni klinika tal-istupru għan-nisa u l-bniet affettwati minn kriżijiet umanitarji u popolazzjonijiet vulnerabbli oħra, inklużi dawk li jesperjenzaw diskriminazzjoni intersezzjonali; iħeġġeġ lill-UE u lis-sħab umanitarji tagħha jinkludu u jipprovdu b’mod effettiv servizzi ta’ abort sikur fil-pakkett minimu ta’ servizzi inizjali (MISP);


</Amend>
<Amend>Emenda		<NumAm>29</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 1c (ġdid)</Article>
	

	Mozzjoni għal riżoluzzjoni
	Emenda

	
	1c.	Jisħaq fuq l-importanza li tiġi żgurata perspettiva reattiva għal kwistjonijiet ta’ ġeneru bħala parti integrali mill-azzjonijiet kollha tal-UE dwar l-għajnuna umanitarja u l-ġestjoni tal-kriżijiet, inkluż fil-politika barranija; ifakkar fl-impenn tal-UE għall-Għanijiet ta’ Żvilupp Sostenibbli (SDGs), b’enfasi partikolari fuq l-SDG 5 dwar l-ugwaljanza bejn il-ġeneri u t-tisħiħ tal-pożizzjoni tan-nisa u l-bniet, li huma essenzjali għall-bini ta’ soċjetajiet reżiljenti u inklużivi; jisħaq li l-ilħuq tal-SDG 5 huwa kruċjali biex jintlaħqu l-SDGs l-oħra kollha u għalhekk strumentali biex jinkisbu r-riżultati stabbiliti fl-aġenda 2030;


</Amend>
<Amend>Emenda		<NumAm>30</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 1d (ġdid)</Article>
	

	Mozzjoni għal riżoluzzjoni
	Emenda

	
	1d.	Jinsab imħasseb dwar ir-rigress fir-rigward tal-ugwaljanza bejn il-ġeneri u l-qafas internazzjonali tad-drittijiet tal-bniedem li għandu l-għan li jipproteġi lin-nisa u l-bniet f’sitwazzjonijiet ta’ vulnerabbiltà jew ta’ emarġinazzjoni madwar id-dinja, inklużi l-persuni LGBTIQ+; jitlob lill-UE u lill-Istati Membri kollha tal-UE jżidu l-isforzi tagħhom biex jipproteġu l-valuri fundamentali tal-UE u jsaħħu r-rispett għad-drittijiet tal-bniedem u d-dritt internazzjonali;


</Amend>
<Amend>Emenda		<NumAm>31</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 1e (ġdid)</Article>
	

	Mozzjoni għal riżoluzzjoni
	Emenda

	
	1e.	Jirrimarka li l-kriżijiet umanitarji spiss jaggravaw l-inugwaljanzi bejn il-ġeneri u n-normi soċjali diskriminatorji li kienu jeżistu qabel, filwaqt li jillimitaw aktar l-aċċess tan-nisa u l-bniet għal servizzi essenzjali, għall-eżerċizzju sħiħ tad-drittijiet tagħhom, u għall-awtonomija personali;


</Amend>
<Amend>Emenda		<NumAm>32</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 1f (ġdid)</Article>
	

	Mozzjoni għal riżoluzzjoni
	Emenda

	
	1f.	Jinsab imħasseb li l-ksur tad-drittijiet tal-bniedem u l-vjolenza abbażi tal-ġeneru għadhom mifruxa f’kuntesti ta’ kunflitt, filwaqt li l-isforzi favur il-prevenzjoni u l-appoġġ għas-superstiti, u l-aċċess għall-ġustizzja, għadhom mhumiex biżżejjed; jesprimi tħassib li, filwaqt li s-servizzi qed jonqsu, l-organizzazzjonijiet immexxija min-nisa u tad-drittijiet tan-nisa jibżgħu li l-vjolenza abbażi tal-ġeneru tista’ ma tiġix indirizzata jew tintensifika fis-severità;


</Amend>
<Amend>Emenda		<NumAm>33</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 1g (ġdid)</Article>
	

	Mozzjoni għal riżoluzzjoni
	Emenda

	
	1g.	Jesprimi t-tħassib kbir tiegħu dwar il-qerda tal-infrastruttura tas-saħħa u l-imblukkar sistematiku tal-għajnuna umanitarja f’Gaża;  jitlob lill-UE u lill-Istati Membri jiżguraw aċċess mingħajr restrizzjonijiet għas-servizzi tas-saħħa sesswali u riproduttiva u tas-saħħa materna għan-nisa u l-bniet kollha affettwati mill-kunflitt;


</Amend>
<Amend>Emenda		<NumAm>34</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 2</Article>
	

	Mozzjoni għal riżoluzzjoni
	Emenda

	2.	Jinsab allarmat biż-żieda fil-ksur tal-IHL f’dawn l-aħħar snin – li wħud minnhom ġew irrappurtati bħala metodi strateġiċi ta’ gwerra – b’mod partikolari fis-Sudan, f’Gaża, fir-Repubblika Demokratika tal-Kongo, fl-Ukrajna u fil-Haiti; jitlob azzjoni internazzjonali immedjata biex tintemm il-kriżi umanitarja intollerabbli f’Gaża, fil-kuntest tal-imblokk impost mill-Gvern Iżraeljan;
	2.	Jinsab allarmat biż-żieda fil-ksur tal-IHL f’dawn l-aħħar snin – li wħud minnhom ġew irrappurtati bħala metodi strateġiċi ta’ gwerra – b’mod partikolari fis-Sudan, f’Gaża, fir-Repubblika Demokratika tal-Kongo, fl-Ukrajna u fil-Haiti; jissottolinja l-gravità eċċezzjonali tal-kriżi umanitarja f’Gaża, speċjalment għan-nisa, it-tfal u gruppi vulnerabbli oħra, ikkawżata mill-imblokk fit-tul u l-attakki ripetuti fuq skala kbira fuq iċ-ċivili, l-isptarijiet, l-iskejjel u l-infrastruttura umanitarja mwettqa mill-Gvern Iżraeljan; huwa preokkupat ferm dwar is-sitwazzjoni umanitarja katastrofika, speċjalment għan-nisa u l-bniet, fl-Istrixxa ta’ Gaża, b’mod partikolari n-nuqqas ta’ ikel u l-malnutrizzjoni mifruxa minħabba l-aċċess insuffiċjenti għall-għajnuna umanitarja; itenni li s-siti ta’ distribuzzjoni, iċ-ċivili, il-ħaddiema umanitarji u l-persunal mediku jeħtieġ li jiġu protetti u jeħtieġ li ma jsirux bersalji ta’ azzjoni militari; jissottolinja l-ħtieġa urġenti li l-korpi umanitarji internazzjonali tal-esperjenza kollha jkollhom aċċess sħiħ, rapidu, sikur u mingħajr xkiel għall-Istrixxa ta’ Gaża kollha kemm hi, b’enfasi fuq il-forniment ta’ oġġetti essenzjali bħall-ikel, l-ilma, il-provvisti mediċi u l-kenn, f’konformità mad-dritt internazzjonali, u jeżiġi r-restawr immedjat tal-infrastruttura vitali; jenfasizza l-obbligi tal-partijiet fil-kunflitt, skont id-dritt umanitarju internazzjonali, fir-rigward tal-għoti ta’ assistenza umanitarja; jenfasizza li l-prijorità tal-UE hija ċara, jiġifieri waqfien mill-ġlied immedjat u permanenti; jappella għall-ħelsien immedjat u mingħajr kundizzjonijiet tal-ostaġġi Iżraeljani kollha, kemm dawk ħajjin kif ukoll dawk mejtin, li qed jinżammu f’Gaża; jinnota, madankollu, li l-imwiet kontinwi ta’ persuni ċivili huma inaċċettabbli, u li trid tiġi permessa għajnuna vitali, inkluża għajnuna speċifika għan-nisa u l-bniet;


</Amend>
<Amend>Emenda		<NumAm>35</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 2a (ġdid)</Article>
	

	Mozzjoni għal riżoluzzjoni
	Emenda

	
	2a.	Jinnota li ż-żieda fil-prezzijiet tal-ikel, tal-enerġija u tal-fertilizzanti, ikkawżata mill-gwerra f’Gaża, il-gwerra ta’ aggressjoni tar-Russja kontra l-Ukrajna u kunflitti oħra, qed iżżid b’mod sinifikanti l-ħtieġa ta’ għajnuna umanitarja; jisħaq li kriżijiet ġeopolitiċi kumplessi għandhom impatt dirett fuq id-disponibbiltà ta’ oġġetti essenzjali fis-swieq globali, u dan jaffettwa b’mod partikolari lill-popolazzjonijiet l-aktar vulnerabbli, inklużi t-tfal u n-nisa;


</Amend>
<Amend>Emenda		<NumAm>36</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 2b (ġdid)</Article>
	

	Mozzjoni għal riżoluzzjoni
	Emenda

	
	2b.	Jitlob ukoll li tinżamm u tiżdied l-assistenza umanitarja tal-UE għall-popolazzjoni ċivili affettwata mill-gwerra ta’ aggressjoni tar-Russja kontra l-Ukrajna, b’enfasi partikolari fuq il-ħtiġijiet tal-persuni spostati internament, ir-rifuġjati, l-anzjani u t-tfal, inklużi l-vittmi ta’ deportazzjoni furzata lejn il-Federazzjoni Russa u t-territorji okkupati;


</Amend>
<Amend>Emenda		<NumAm>37</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 2c (ġdid)</Article>
	

	Mozzjoni għal riżoluzzjoni
	Emenda

	
	2c.	Jiddeplora n-nuqqas ta’ attenzjoni u azzjoni internazzjonali fir-rigward tal-kriżijiet f’pajjiżi Afrikani u f’pajjiżi oħra li qed jiżviluppaw, li jirriżulta f’sitwazzjoni fejn 6,7 miljun ruħ fis-Sudan jinsabu f’riskju ta’ vjolenza abbażi tal-ġeneru (GBV); jistieden, għalhekk, lill-atturi globali jiżguraw aħjar l-aċċess għall-ikel, l-ilma nadif, il-kura medika u l-appoġġ psikoloġiku, speċjalment għan-nisa u t-tfal; jisħaq fuq l-importanza li jsir progress fir-rigward tad-drittijiet tan-nisa u l-ugwaljanza bejn il-ġeneri madwar id-dinja, li huma kruċjali għat-twettiq tad-drittijiet tal-bniedem; jenfasizza li, minkejja li sar xi progress, in-nisa u l-bniet għadhom iġarrbu diskriminazzjoni u vjolenza abbażi tal-ġeneru;


</Amend>
<Amend>Emenda		<NumAm>38</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 2d (ġdid)</Article>
	

	Mozzjoni għal riżoluzzjoni
	Emenda

	
	2d.	Jiddispjaċih li l-għajnuna qed tintuża bħala arma minn ħafna pajjiżi, u dan jagħmel ħsara sproporzjonata lin-nisa u lill-bniet; jirrimarka li għandna obbligi, bħala komunità internazzjonali, li nħarsu d-dritt umanitarju internazzjonali, li bla dubju qed jiġi kkontestat f’xi reġjuni, u dan ikompli jaggrava l-vulnerabbiltajiet fost in-nisa u l-popolazzjonijiet emarġinati;


</Amend>
<Amend>Emenda		<NumAm>39</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 3</Article>
	

	Mozzjoni għal riżoluzzjoni
	Emenda

	3.	Jiddeplora t-tnaqqis tal-ispazju umanitarju u l-erożjoni tal-prinċipji umanitarji, li jippreżentaw ostakli sinifikanti għall-għoti tal-għajnuna li ssalva l-ħajja f’diversi kuntesti milquta minn konflitti; jikkundanna bil-qawwa ż-żieda allarmanti fl-attakki kontra l-popolazzjonijiet ċivili u l-infrastruttura meħtieġa għas-sopravivenza tagħhom u kontra l-ħaddiema tal-għajnuna umanitarja; jitlob li l-awturi jinżammu responsabbli;
	3.	Jiddeplora t-tnaqqis tal-ispazju umanitarju u l-erożjoni tal-prinċipji umanitarji, kif ukoll in-nonkonformità mal-istituzzjonijiet internazzjonali u l-mandati ta’ arrest tal-Qorti Kriminali Internazzjonali, li jippreżentaw ostakli sinifikanti għall-għoti tal-għajnuna li ssalva l-ħajja f’diversi kuntesti milquta minn kunflitti; jikkundanna bil-qawwa ż-żieda allarmanti fl-attakki kontra l-popolazzjonijiet ċivili u l-infrastruttura meħtieġa għas-sopravivenza tagħhom u kontra l-ħaddiema tal-għajnuna umanitarja; jitlob li l-awturi jinżammu responsabbli;


</Amend>
<Amend>Emenda		<NumAm>40</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 4</Article>
	

	Mozzjoni għal riżoluzzjoni
	Emenda

	4.	Jiddispjaċih ħafna dwar l-intenzjoni ta’ xi Stati Membri tal-UE li jirtiraw mill-Konvenzjoni ta’ Ottawa tal-1997 u mill-Konvenzjoni ta’ Oslo tal-2008;
	4.	Jiddispjaċih ħafna dwar id-deprijoritizzazzjoni tal-għajnuna umanitarja, b’mod partikolari għan-nisa u l-bniet, minn xi Stati Membri tal-UE, u l-intenzjoni tagħhom li jirtiraw mill-Konvenzjoni ta’ Ottawa tal-1997 u mill-Konvenzjoni ta’ Oslo tal-2008;


</Amend>
<Amend>Emenda		<NumAm>41</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 5</Article>
	

	Mozzjoni għal riżoluzzjoni
	Emenda

	5.	Jappella lill-Kummissjoni biex issaħħaħ l-azzjonijiet għall-prevenzjoni tal-ksur tal-IHL u tindirizza l-lakuni fil-monitoraġġ tal-ksur tal-IHL permezz tal-ġbir tad-data u promozzjoni aktar effettiva u bbażata fuq l-evidenza;
	5.	Jistieden lill-Kummissjoni u lis-Servizz Ewropew għall-Azzjoni Esterna (SEAE) jsaħħu l-azzjonijiet għall-prevenzjoni tal-ksur tal-IHL u jindirizzaw il-lakuni fil-monitoraġġ tal-ksur tal-IHL permezz tal-ġbir tad-data u promozzjoni aktar effettiva u bbażata fuq l-evidenza; itenni l-ħtieġa li l-UE jkollha rwol ewlieni fil-livell multilaterali fil-promozzjoni tad-drittijiet tan-nisa fil-politika barranija u umanitarja; jitlob lill-UE, lill-Istati Membri tagħha, lill-Kummissjoni u lis-SEAE jimpenjaw ruħhom li javvanzaw lejn politika ta’ żvilupp u umanitarja li tinvolvi viżjoni reattiva għal kwistjonijiet ta’ ġeneru u intersezzjonali, u jippromwovu aktar l-ugwaljanza bejn il-ġeneri fl-azzjoni esterna tagħhom; jilqa’, f’dan ir-rigward, l-għadd jikber u l-formalizzazzjoni ta’ persuni ta’ riferiment għall-kwistjonijiet ta’ ġeneru (GFPs), u l-fatt li llum 99 % tad-delegazzjonijiet tal-UE u 87 % tas-servizzi tal-kwartieri ġenerali għandhom GFPs; jirrimarka li l-persuni ta’ riferiment umanitarji fir-rigward tal-età u l-ġeneru jgħinu biex tinżamm l-enfasi fuq il-prevenzjoni tal-vjolenza abbażi tal-ġeneru u r-rispons għaliha;


</Amend>
<Amend>Emenda		<NumAm>42</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 6</Article>
	

	Mozzjoni għal riżoluzzjoni
	Emenda

	6.	Itenni t-talba tiegħu lill-Kummissjoni biex tiżviluppa strateġija ta’ diplomazija umanitarja tal-UE, flimkien mal-Istati Membri u s-Servizz Ewropew għall-Azzjoni Esterna (SEAE), sabiex tagħti spinta lill-isforzi u tiżgura approċċ aktar sistematiku u koordinat għad-diplomazija umanitarja;
	6.	Itenni t-talba urġenti tiegħu lill-Kummissjoni biex tiżviluppa strateġija ta’ diplomazija umanitarja tal-UE, flimkien mal-Istati Membri u s-Servizz Ewropew għall-Azzjoni Esterna (SEAE), sabiex tagħti spinta lill-isforzi u tiżgura approċċ aktar sistematiku u koordinat għad-diplomazija umanitarja;


</Amend>
<Amend>Emenda		<NumAm>43</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 6a (ġdid)</Article>
	

	Mozzjoni għal riżoluzzjoni
	Emenda

	
	6a.	Jisħaq fuq il-ħtieġa ta’ aċċess umanitarju indipendenti għall-faċilitajiet kollha relatati mal-migrazzjoni, inklużi ċ-ċentri ta’ detenzjoni, il-hotspots u ż-żoni informali tal-fruntiera, fejn in-nisa u l-persuni LGBTIQ+ jiffaċċjaw riskji akbar ta’ vjolenza, sfruttament u ċaħda ta’ servizzi essenzjali, inkluża l-kura tas-saħħa sesswali u riproduttiva; jitlob mekkaniżmi trasparenti ta’ monitoraġġ u obbligu ta’ rendikont f’ambjenti bħal dawn;


</Amend>
<Amend>Emenda		<NumAm>44</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 6b (ġdid)</Article>
	

	Mozzjoni għal riżoluzzjoni
	Emenda

	
	6b.	Jistieden lill-Kummissjoni u lill-Istati Membri jiżviluppaw skemi ta’ riparazzjoni, inklużi miżuri simboliċi, materjali u psikosoċjali, għas-superstiti ta’ ksur tad-drittijiet sesswali u riproduttivi f’kuntesti umanitarji, bi qbil mal-obbligi internazzjonali tad-drittijiet tal-bniedem; jenfasizza l-ħtieġa li l-komunitajiet affettwati, b’mod partikolari n-nisa u l-bniet, jiġu inklużi fit-tfassil ta’ tali mekkaniżmi;


</Amend>
<Amend>Emenda		<NumAm>45</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 7</Article>
	

	Mozzjoni għal riżoluzzjoni
	Emenda

	7.	Jappella lill-Kummissjoni u lill-Istati Membri jżidu b’mod sinifikanti l-finanzjament umanitarju fil-qafas finanzjarju pluriennali (QFP) li jmiss, speċjalment fid-dawl tad-distakk dejjem jikber bejn il-ħtiġijiet umanitarji u l-finanzjament;
	7.	Jistieden lill-Kummissjoni u lill-Istati Membri jżidu b’mod sinifikanti l-finanzjament umanitarju tagħhom, inkluż fil-qafas finanzjarju pluriennali (QFP) li jmiss, speċjalment fid-dawl tad-distakk dejjem jikber bejn il-ħtiġijiet umanitarji u l-finanzjament, u jitlob li jiġi allokat finanzjament speċifiku, sostenibbli, flessibbli u pluriennali biex jiġi żgurat li l-ħtiġijiet tan-nisa u l-bniet, inklużi l-ħtiġijiet tas-saħħa sesswali u riproduttiva tagħhom, jiġu ssodisfati fir-rispons umanitarju, inkluż permezz tal-finanzjament tal-organizzazzjonijiet tad-drittijiet tan-nisa, li għandhom l-akbar aċċess għall-komunitajiet affettwati mill-kriżijiet;


</Amend>
<Amend>Emenda		<NumAm>46</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 7a (ġdid)</Article>
	

	Mozzjoni għal riżoluzzjoni
	Emenda

	
	7a.	Jistieden lill-Kummissjoni tiżgura li l-finanzjament tal-għajnuna umanitarja jagħti prijorità lil dawk il-proġetti u l-organizzazzjonijiet li jappoġġjaw lin-nisa u l-bniet li jkunu vittmi ta’ kunflitt u tat-tibdil fil-klima, rifuġjati jew f’sitwazzjonijiet ta’ ħtieġa umanitarja li jkunu l-aktar f’riskju li jkollhom il-finanzjament tagħhom imnaqqas1a;

	
	_________________

	
	1a UN Women, April 2025, “At a breaking point: The impact of foreign aid cuts on women’s organizations in humanitarian crises worldwide”.


</Amend>
<Amend>Emenda		<NumAm>47</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 7b (ġdid)</Article>
	

	Mozzjoni għal riżoluzzjoni
	Emenda

	
	7b.	Jitlob li l-proġetti umanitarji kollha ffinanzjati mill-UE jinkludu indikaturi reattivi għal kwistjonijiet ta’ ġeneru u mekkaniżmi ta’ monitoraġġ biex jiġi żgurat li l-għajnuna tilħaq lin-nisa u l-bniet b’mod effettiv, twieġeb għall-ħtiġijiet speċifiċi tagħhom u tikkontribwixxi għall-avvanz tal-ugwaljanza bejn il-ġeneri; jissottolinja l-importanza li jiġu żviluppati risponsi umanitarji mfassla apposta li jqisu l-ħtiġijiet u r-realtajiet tan-nisa li jgħixu f’żoni rurali affettwati minn kriżijiet multipli;


</Amend>
<Amend>Emenda		<NumAm>48</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 7c (ġdid)</Article>
	

	Mozzjoni għal riżoluzzjoni
	Emenda

	
	7c.	Jisħaq li huwa importanti li l-isforzi biex jiġu appoġġjati approċċi innovattivi għall-finanzjament umanitarju jikkunsidraw speċifikament dawk li jagħtu s-setgħa lin-nisa u l-bniet ekonomikament u soċjalment; jisħaq fuq l-importanza ta’ rappurtar trasparenti u evalwazzjonijiet indipendenti fil-valutazzjoni tal-impatti fuq il-ġeneru tal-azzjoni umanitarja ffinanzjata mill-UE;


</Amend>
<Amend>Emenda		<NumAm>49</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 7d (ġdid)</Article>
	

	Mozzjoni għal riżoluzzjoni
	Emenda

	
	7d.	Iħeġġeġ lill-Kummissjoni tirrifjuta t-tendenza li qed tikber lejn id-definanzjament tal-għajnuna umanitarja, u jenfasizza li l-appoġġ mhuwiex kwistjoni ta’ kapaċità iżda ta’ rieda politika u responsabbiltà morali; jinsisti li l-Kummissjoni, u l-UE inġenerali, jeħtiġilhom imexxu bl-eżempju u jiżguraw finanzjament robust u sostnut għall-isforzi umanitarji;


</Amend>
<Amend>Emenda		<NumAm>50</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 7e (ġdid)</Article>
	

	Mozzjoni għal riżoluzzjoni
	Emenda

	
	7e.	Jiddeplora l-fatt li l-għajnuna għall-iżvilupp u l-għajnuna umanitarja mogħtija mill-UE fil-forma ta’ għotjiet lil NGOs rikonoxxuti bħala ta’ interess pubbliku komuni qed jiġu strumentalizzati u kkritikati minn movimenti reazzjonarji u partiti nazzjonalisti fi ħdan il-Parlament Ewropew innifsu;


</Amend>
<Amend>Emenda		<NumAm>51</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 7f (ġdid)</Article>
	

	Mozzjoni għal riżoluzzjoni
	Emenda

	
	7f.	Jisħaq li ż-żieda fl-infiq fid-difiża ma tridx issir għad-detriment tal-għajnuna umanitarja, b’mod partikolari fid-dawl ta’ kriżijiet globali li jħallu impatt sproporzjonat fuq in-nisa u l-bniet; jenfasizza li t-tnaqqis fil-finanzjament umanitarju jaf japprofondixxi l-inugwaljanzi bejn il-ġeneri u jimmina l-appoġġ kritiku għas-saħħa, is-sikurezza u l-għajxien tan-nisa f’kuntesti ta’ kunflitti u diżastri;


</Amend>
<Amend>Emenda		<NumAm>52</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 11</Article>
	

	Mozzjoni għal riżoluzzjoni
	Emenda

	11.	Jappella lill-Istati Membri jwettqu l-impenn kollettiv tagħhom li jipprovdu mill-inqas 0,7 % tal-introjtu nazzjonali gross (ING) bħala għajnuna uffiċjali għall-iżvilupp (ODA) u jiddedikaw 10 % tal-ODA tagħhom għall-azzjoni umanitarja;
	11.	Jistieden lill-Istati Membri jwettqu l-impenn kollettiv tagħhom li jipprovdu mill-inqas 0,7 % tal-introjtu nazzjonali gross (ING) bħala għajnuna uffiċjali għall-iżvilupp (ODA) u jiddedikaw 10 % tal-ODA tagħhom għall-azzjoni umanitarja; jistieden lill-Kummissjoni tiżgura finanzjament regolari, adegwat u sostenibbli; jitlob li l-għajnuna umanitarja tiġi ffinanzjata primarjament mir-riżorsi pubbliċi, inklużi l-organizzazzjonijiet li jaħdmu għall-ugwaljanza bejn il-ġeneri u għad-drittijiet tan-nisa, peress li t-tnaqqis tal-assistenza se jimmina serjament l-aċċess għal servizzi li jsalvaw il-ħajja pprovduti minn organizzazzjonijiet immexxija min-nisa u tad-drittijiet tan-nisa; itenni l-importanza tal-investiment fin-nisa u l-bniet bħala investiment strateġiku b’impatti pożittivi fit-tul għal kulħadd, li jaffettwa l-prosperità soċjetali u ekonomika għall-ġenerazzjonijiet li ġejjin; jiddispjaċih dwar l-irtirar tal-finanzjament mill-USAID u jirrikonoxxi l-impatt devastanti tiegħu fuq l-għan tal-komunità globali li tinkiseb l-ugwaljanza bejn il-ġeneri u li tingħata s-setgħa lin-nisa u l-bniet kollha; jiddeplora l-effett detrimentali tiegħu fuq ir-rati ta’ mortalità materna bħala riżultat ta’ tnaqqis fl-aċċess għall-edukazzjoni sesswali u l-kura tas-saħħa riproduttiva; jisħaq li l-investiment fl-ugwaljanza bejn il-ġeneri jsalva l-ħajjiet f’ambjenti umanitarji; jistieden lill-Kummissjoni u lill-Istati Membri jindirizzaw b’mod urġenti l-lakuni li ħallew l-Istati Uniti, inkluż billi jżidu l-kontribut tal-UE għall-appoġġ ta’ organizzazzjonijiet li qed jipprovdu servizzi essenzjali ta’ salvataġġ f’kuntesti umanitarji, inkluż fil-qasam tas-saħħa sesswali u riproduttiva u d-drittijiet relatati;


</Amend>
<Amend>Emenda		<NumAm>53</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 11a (ġdid)</Article>
	

	Mozzjoni għal riżoluzzjoni
	Emenda

	
	11a.	Iwissi dwar iż-żieda fid-deprijoritizzazzjoni tal-finanzjament tad-drittijiet tan-nisa u dwar il-fatt li l-movimenti u l-organizzazzjonijiet tad-drittijiet tan-nisa fil-livell lokali għadhom qed jiġu sistematikament sottofinanzjati, u jirċievu inqas minn 1 % tal-ODA globali1a; jenfasizza li, fl-istess ħin, hemm żieda inkwetanti fil-finanzjament kontra kwistjonijiet ta’ ġeneru li għandu l-għan li jikkontrobatti l-progress li sar fir-rigward tad-drittijiet tan-nisa u tal-LGBTIQ+ f’dawn l-aħħar deċennji; jistieden lill-Kummissjoni timpenja ruħha li talloka 85 % tal-finanzjament tal-ODA għal proġetti li jinkorporaw il-ġeneru bħala objettiv sinifikanti jew prinċipali u mill-inqas 20 % għal proġetti li jappoġġjaw azzjonijiet għall-ugwaljanza bejn il-ġeneri u d-drittijiet u t-tisħiħ tal-pożizzjoni tan-nisa u l-bniet bħala objettiv prinċipali fil-QFP li jmiss; jitlob li jiġu stabbiliti mekkaniżmi ddedikati ta’ protezzjoni u rilokazzjoni tal-UE għad-difensuri tad-drittijiet tan-nisa u l-organizzazzjonijiet femministi li huma fil-mira minħabba l-ħidma tagħhom fil-qasam tad-drittijiet sesswali u riproduttivi u l-ugwaljanza bejn il-ġeneri, b’mod partikolari fil-kuntest tal-awtoritarjaniżmu, il-kunflitt u l-okkupazzjoni;

	
	_________________

	
	1a Nota ta’ politika tal-ODI, “Where next for feminist foreign policy on funding feminist movements?”, https://media.odi.org/documents/ODI-ET-FundingMovements-PB-EN-May24-Final.pdf.


</Amend>
<Amend>Emenda		<NumAm>54</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 12</Article>
	

	Mozzjoni għal riżoluzzjoni
	Emenda

	12. Jenfasizza li d-diversità ta’ kuntesti fraġli tirrikjedi approċċi mfassla apposta u strumenti finanzjarji speċifiċi li jrawmu azzjoni miftiehma fost l-atturi umanitarji, tal-iżvilupp u tal-paċi, b’enfasi partikolari fuq l-involviment ta’ atturi lokali u l-għoti tas-setgħa lilhom;
	12. Jissottolinja r-rabta profonda bejn il-kunflitti armati u l-kriżijiet umanitarji u klimatiċi, iż-żieda fil-migrazzjoni furzata u t-traffikar tal-bnedmin, u r-riskju ta’ sfruttament, li jaffettwaw b’mod sproporzjonat lin-nisa u l-bniet; jenfasizza l-ħtieġa li jissaħħu l-miżuri għall-prevenzjoni, l-identifikazzjoni, il-protezzjoni u l-appoġġ tal-vittmi, filwaqt li jiġi żgurat li l-azzjonijiet umanitarji kollha jinkludu perspettiva tal-ġeneru u jippromwovu d-drittijiet ta’ dawk l-aktar vulnerabbli, permezz ta’ koordinazzjoni effettiva bejn l-istituzzjonijiet rilevanti tal-UE, l-Istati Membri u l-organizzazzjonijiet internazzjonali; jesprimi tħassib dwar ir-riskju akbar ta’ traffikar tal-bnedmin f’ambjenti umanitarji, fejn it-traffikanti jisfruttaw iċ-ċirkostanzi vulnerabbli u ddisprati tal-popolazzjonijiet spostati, b’mod partikolari n-nisa u l-bniet; jisħaq fuq il-ħtieġa ta’ miżuri ta’ protezzjoni reattivi għal kwistjonijiet ta’ ġeneru, inklużi mekkaniżmi ta’ rappurtar sikuri, aċċess għal servizzi essenzjali, u l-integrazzjoni tal-isforzi kontra t-traffikar fl-istadji kollha tar-rispons umanitarju; jenfasizza li d-diversità ta’ kuntesti fraġli tirrikjedi approċċi mfassla apposta u strumenti finanzjarji speċifiċi li jrawmu azzjoni miftiehma fost l-atturi umanitarji, tal-iżvilupp u tal-paċi, b’enfasi partikolari fuq l-involviment ta’ atturi lokali u l-għoti tas-setgħa lilhom; jisħaq li fi kriżijiet umanitarji n-nisa u l-bniet huma affettwati b’mod sproporzjonat mill-kollass tas-servizzi essenzjali, u l-ħtiġijiet bażiċi tagħhom spiss ikunu l-ewwel li ma jiġux issodisfati, minkejja li huma mistennija jimlew il-lakuni fis-servizzi, pereżempju, billi jassumu aktar responsabbiltajiet ta’ indukrar u jiżguraw l-ikel u l-ilma; jenfasizza li l-istrateġiji umanitarji jridu jikkunsidraw il-ħtiġijiet speċifiċi kemm tan-nisa żgħażagħ kif ukoll tan-nisa anzjani, li spiss jiffaċċjaw vulnerabbiltajiet speċifiċi, inklużi l-esklużjoni mill-proċessi tal-ippjanar, l-aċċess limitat għal servizzi mfassla apposta u r-riskju akbar ta’ abbuż jew li jiġu ttraskurati; jitlob programmi speċifiċi mfassla apposta għaż-żgħażagħ, b’mod partikolari n-nisa u l-bniet, li jiggarantixxu l-aċċess tagħhom għall-edukazzjoni, is-saħħa mestrwali, is-saħħa sesswali u riproduttiva u l-appoġġ psikosoċjali;



</Amend>
<Amend>Emenda		<NumAm>55</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 12a (ġdid)</Article>
	

	Mozzjoni għal riżoluzzjoni
	Emenda

	
	12a.	Jitlob li tiġi żgurata l-emanċipazzjoni ekonomika tan-nisa u l-bniet u li jiġi żgurat li jkollhom aċċess sostnut għall-introjtu, għall-edukazzjoni, għall-ikel u għal spazji sikuri, u li jiġi rikonoxxut li n-nuqqas ta’ dawn l-elementi essenzjali jżid b’mod sinifikanti r-riskju ta’ vjolenza ekonomika abbażi tal-ġeneru, l-isfruttament, u l-prattiki ta’ ħsara bħaż-żwieġ bikri, l-isfruttament sesswali u l-migrazzjoni permezz ta’ rotot mhux sikuri;


</Amend>
<Amend>Emenda		<NumAm>56</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 12b (ġdid)</Article>
	

	Mozzjoni għal riżoluzzjoni
	Emenda

	
	12b.	Jenfasizza, b’mod partikolari, is-sitwazzjoni fl-Afganistan, li qed jiffaċċja kriżi umanitarja severa u kumplessa, b’aktar minn 23,7 miljun ruħ fi bżonn ta’ assistenza; jinnota li s-sitwazzjoni x’aktarx se tkompli tiddeterjora minħabba t-tkeċċija ta’ rifuġjati mill-Pakistan u l-Iran u l-instabbiltà reġjonali li għaddejja; jilqa’ l-wegħda tal-UE ta’ EUR 266 miljun f’appoġġ, u jappella għal azzjonijiet lokali mmirati biex jassistu lin-nisa u l-bniet;


</Amend>
<Amend>Emenda		<NumAm>57</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 13</Article>
	

	Mozzjoni għal riżoluzzjoni
	Emenda

	13.	Jappella lill-Kummissjoni tippreżenta mingħajr dewmien approċċ ambizzjuż u integrat għall-fraġilità, u tikkonsulta lill-Parlament dwar it-tħejjija u l-implimentazzjoni ta’ dan l-approċċ;
	13.	Jistieden lill-Kummissjoni u lis-SEAE jippreżentaw mingħajr dewmien strateġija ambizzjuża u integrata dwar il-fraġilità, filwaqt li jqisu d-dimensjoni tal-ġeneru, u jikkonsultaw lill-Parlament dwar it-tħejjija u l-implimentazzjoni ta’ din l-istrateġija; jenfasizza li n-nisa f’kuntesti umanitarji għandhom jiġu rikonoxxuti mhux biss bħala vittmi, iżda bħala aġenti tal-bidla li jixprunaw b’mod attiv it-trasformazzjoni pożittiva u jsawru d-destin tagħhom stess; jisħaq li l-potenzjal, l-għarfien u l-kapaċità sħaħ tagħhom iridu jitqiesu u jiġu integrati b’mod sinifikanti fir-riforma tal-politiki u l-prattiki umanitarji u ta’ sigurtà, biex jiġu żgurati reazzjonijiet aktar inklużivi, effettivi u sostenibbli;


</Amend>
<Amend>Emenda		<NumAm>58</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 13a (ġdid)</Article>
	

	Mozzjoni għal riżoluzzjoni
	Emenda

	
	13a.	Jisħaq fuq il-ħtieġa urġenti li jiġi inkorporat disinn reattiv għal kwistjonijiet ta’ ġeneru u inklużiv fl-ippjanar umanitarju kollu, b’enfasi partikolari fuq il-ħtiġijiet speċifiċi tan-nisa u l-bniet, inklużi n-nisa tqal u l-gruppi emarġinati, bħall-persuni LGBTIQ+, il-persuni b’diżabbiltà u l-persuni li jiffaċċjaw diskriminazzjoni intersezzjonali, u li tiġi żgurata l-parteċipazzjoni sinifikanti tagħhom fit-teħid ta’ deċiżjonijiet umanitarji; jissottolinja li r-risponsi umanitarji jridu jipprijoritizzaw is-sikurezza u d-dinjità u l-aċċess għas-servizzi għan-nisa u gruppi vulnerabbli oħra li spiss jiġu injorati f’ambjenti ta’ kriżi; iqis, f’dan ir-rigward, li l-ġbir ta’ data diżaggregata skont l-età, il-ġeneru u d-diżabbiltà huwa essenzjali għall-ippjanar u l-evalwazzjoni ta’ rispons umanitarju effettiv;


</Amend>
<Amend>Emenda		<NumAm>59</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 13b (ġdid)</Article>
	

	Mozzjoni għal riżoluzzjoni
	Emenda

	
	13b.	Ifakkar fl-għodda tal-Kummissjoni li tikkunsidra l-integrazzjoni tal-ġeneru u l-età għall-azzjoni umanitarja, u jisħaq fuq l-importanza tal-gwida pprovduta dwar kif it-tħassib dwar il-ġeneru u l-età jiġi integrat fl-azzjoni umanitarja u dwar kif tiġi applikata l-għodda għall-proġetti umanitarji;


</Amend>
<Amend>Emenda		<NumAm>60</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 13c (ġdid)</Article>
	

	Mozzjoni għal riżoluzzjoni
	Emenda

	
	13c.	Jisħaq fuq l-importanza li l-UE tkompli tiżviluppa politiki u linji gwida f’oqsma rilevanti tal-għajnuna umanitarja, filwaqt li tibni fuq l-impatt li kellhom il-politiki tematiċi tagħha f’oqsma bħall-protezzjoni, il-ġeneru, id-diżabbiltà, l-ikel, in-nutrizzjoni, is-saħħa – inklużi s-saħħa mentali u l-appoġġ psikosoċjali – il-kenn, l-ilma, is-sanità u l-iġjene, l-edukazzjoni f’emerġenzi, l-ambjent u l-metodi ta’ għoti tal-għajnuna; jappella għal aktar investiment fl-appoġġ għas-saħħa mentali, inkluża l-kura infurmata dwar it-trawma għan-nisa, il-bniet u l-persuni LGBTIQ+ f’ambjenti umanitarji, filwaqt li jiġu rikonoxxuti l-konsegwenzi psikoloġiċi fit-tul tal-kunflitt armat, l-ispostament u l-vjolenza abbażi tal-ġeneru;


</Amend>
<Amend>Emenda		<NumAm>61</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 13d (ġdid)</Article>
	

	Mozzjoni għal riżoluzzjoni
	Emenda

	
	13d.	Iħeġġeġ lill-Kummissjoni toħroġ linji gwida li jitolbu li l-forniment u l-finanzjament ta’ provvisti u servizzi tas-saħħa sesswali u riproduttiva kif deskritti fl-MISP għas-saħħa sesswali u riproduttiva jiġu inklużi b’mod sistematiku fir-risponsi umanitarji, inklużi l-prevenzjoni tal-HIV/AIDS, is-saħħa riproduttiva, materna u tat-trabi u l-ippjanar tal-familja, filwaqt li jiġu indirizzati l-ħtiġijiet u l-vulnerabbiltajiet nutrizzjonali speċifiċi;


</Amend>
<Amend>Emenda		<NumAm>62</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 13e (ġdid)</Article>
	

	Mozzjoni għal riżoluzzjoni
	Emenda

	
	13e.	Jistieden lill-Kummissjoni u lis-SEAE jkomplu jagħmlu l-promozzjoni tal-ugwaljanza bejn il-ġeneri u d-drittijiet u t-tisħiħ tal-pożizzjoni tan-nisa, inkluża l-implimentazzjoni tal-SDG5, prijorità fl-inizjattivi kollha ta’ azzjoni esterna tal-UE, inkluż billi jisfruttaw id-diplomazija u s-sħubijiet strateġiċi biex jippromwovu l-ugwaljanza bejn il-ġeneri fl-aġenda politika globali, u jadottaw Pjan ta’ Azzjoni dwar l-Ugwaljanza bejn il-Ġeneri u l-Għoti tas-Setgħa lin-Nisa fl-Azzjoni Esterna IV;


</Amend>
<Amend>Emenda		<NumAm>63</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 14</Article>
	

	Mozzjoni għal riżoluzzjoni
	Emenda

	14.	Jistieden lill-UE tavvanza fl-implimentazzjoni tar-rabta bejn l-aspett umanitarju, l-iżvilupp u l-paċi billi tappoġġja lill-organizzazzjonijiet lokali u tiżgura l-involviment sħiħ tagħhom fiċ-ċiklu tal-programm umanitarju;
	14.	Jitlob lill-UE tavvanza fl-implimentazzjoni tar-rabta bejn l-aspett umanitarju, l-iżvilupp u l-paċi billi tappoġġja lill-organizzazzjonijiet lokali u tiżgura l-involviment sħiħ tagħhom fiċ-ċiklu tal-programm umanitarju; jistieden lill-Kummissjoni tinkludi lin-nisa fit-teħid tad-deċiżjonijiet kollu, b’mod partikolari fil-livell lokali; jistieden lill-Kummissjoni żżomm is-sħubijiet eżistenti mal-organizzazzjonijiet lokali mmexxija min-nisa u tad-drittijiet tan-nisa, u, fejn il-bidliet huma essenzjali, tiżgura komunikazzjoni f’waqtha u trasparenti biex tappoġġja tranżizzjonijiet dinjitużi u li jnaqqsu l-ħsara u l-kontinwità tas-servizzi; jopponi bil-qawwa l-użu tal-għajnuna umanitarja għall-finijiet tas-sigurtà jew il-kontroll tal-migrazzjoni, inkluża l-esternalizzazzjoni tal-fruntieri; jisħaq li tali prattiki jimminaw il-prinċipji tal-azzjoni umanitarja u jagħmlu ħsara sproporzjonata lin-nisa, lill-bniet, lill-persuni LGBTIQ+ u lill-komunitajiet spostati; ifakkar li l-pushbacks u l-politiki li jwaqqfu lil dawk li jfittxu l-ażil u lill-migranti li jeħtieġu protezzjoni fi jew qabel ma jilħqu l-fruntieri esterni tal-UE jnawru l-valuri tal-UE kif minquxa fit-Trattati tal-UE, u jiksru l-liġijiet umanitarji u tad-drittijiet tal-bniedem internazzjonali u Ewropej;


</Amend>
<Amend>Emenda		<NumAm>64</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 15</Article>
	

	Mozzjoni għal riżoluzzjoni
	Emenda

	15.	Jappella lill-Kummissjoni twettaq l-impenn tagħha li talloka mill-anqas 25 % tal-finanzjament umanitarju tagħha lill-atturi lokali sal-2027;
	15.	Jistieden lill-Kummissjoni twettaq l-impenn tagħha li talloka mill-anqas 25 % tal-finanzjament umanitarju tagħha lill-atturi lokali sal-2027 b’mod l-aktar dirett possibbli, b’enfasi partikolari fuq l-organizzazzjonijiet lokali tad-drittijiet tan-nisa; jistieden lill-Kummissjoni tiffaċilita, tissimplifika u tarmonizza l-aċċess tal-atturi lokali u nazzjonali għall-fondi bi qbil mal-impenji tal-Grand Bargain;


</Amend>
<Amend>Emenda		<NumAm>65</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 16</Article>
	

	Mozzjoni għal riżoluzzjoni
	Emenda

	16.	Jinnota li f’kuntesti suxxettibbli għall-kriżijiet, azzjoni antiċipatorja qabel il-kriżijiet umanitarji hija mod effiċjenti ta’ prevenzjoni jew mitigazzjoni tal-ħtiġijiet umanitarji futuri;
	16.	Jinnota li f’kuntesti suxxettibbli għall-kriżijiet, azzjoni antiċipatorja qabel il-kriżijiet umanitarji hija mod effiċjenti ta’ prevenzjoni jew mitigazzjoni tal-ħtiġijiet umanitarji futuri; jenfasizza li tali approċċi antiċipatorji jridu jintegraw b’mod sistematiku perspettiva tal-ġeneru, filwaqt li jiżguraw li l-ħtiġijiet, il-kapaċitajiet u t-tmexxija speċifiċi tan-nisa u l-bniet jiġu indirizzati u appoġġjati;


</Amend>
<Amend>Emenda		<NumAm>66</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 16a (ġdid)</Article>
	

	Mozzjoni għal riżoluzzjoni
	Emenda

	
	16a.	Jitlob li jiġu żgurati postijiet ta’ kenn sikuri, spazji protetti u appoġġ psikoloġiku għan-nisa u l-bniet li jkunu vittmi ta’ vjolenza f’ambjenti umanitarji, filwaqt li jiġu pprovduti riżorsi adegwati u sostenibbli;


</Amend>
<Amend>Emenda		<NumAm>67</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 18</Article>
	

	Mozzjoni għal riżoluzzjoni
	Emenda

	18.	Iħeġġeġ lill-Istati Membri jżidu b’mod sinifikanti l-investiment tagħhom f’azzjoni antiċipatorja integrata u mmexxija lokalment;
	18.	Jitlob lill-UE tiżviluppa azzjoni umanitarja reattiva għal kwistjonijiet ta’ ġeneru li tqis ir-rabta bejn l-għajnuna umanitarja, l-iżvilupp u l-paċi, filwaqt li timxi lil hinn mill-għajnuna fuq terminu qasir lejn investiment fit-tul fir-reżiljenza tal-komunitajiet kontra kriżijiet futuri, bl-involviment ta’ persuni tal-ġeneri kollha fl-ippjanar tar-risponsi, u filwaqt li jitqiesu u jiġu indirizzati aħjar il-kawżi ewlenin; ifakkar li l-UE jeħtiġilha tnaqqas id-distakk bejn l-għajnuna umanitarja u l-kooperazzjoni għall-iżvilupp biex tirreaġixxi għall-impatt tal-kriżi u tal-kunflitt fuq l-istudenti l-aktar vulnerabbli, bħall-bniet u n-nisa żgħażagħ; iħeġġeġ lill-Istati Membri jżidu b’mod sinifikanti l-investiment tagħhom f’azzjoni antiċipatorja integrata u mmexxija lokalment; jirrimarka li l-investiment fl-għajnuna umanitarja jippermettilna nevitaw kemm kriżijiet umanitarji futuri kif ukoll il-ħtieġa li nagħmlu investimenti akbar; jistieden lill-Kummissjoni tipprovdi proposti aktar konkreti dwar nefqiet, programmi, traċċar u valutazzjoni speċifiċi ta’ attivitajiet relatati mal-ġeneru fi kriżijiet umanitarji; jirrimarka li l-aċċessibbiltà tal-informazzjoni, tas-servizzi u tal-assistenza umanitarja hija essenzjali biex jiġi żgurat rispons inklużiv u effettiv għall-persuni kollha affettwati minn kriżi, b’mod partikolari għall-gruppi f’sitwazzjonijiet vulnerabbli, bħall-persuni b’diżabbiltà, it-tfal u l-anzjani;


</Amend>
<Amend>Emenda		<NumAm>68</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 18a (ġdid)</Article>
	

	Mozzjoni għal riżoluzzjoni
	Emenda

	
	18a.	Jafferma mill-ġdid li l-Istrateġija tal-UE għas-Saħħa Globali tiffoka fuq l-indirizzar tal-kawżi fundamentali tal-mard, b’enfasi speċjali fuq il-ħtiġijiet u d-drittijiet tan-nisa, it-tfal u ż-żgħażagħ, inkluż l-aċċess universali għas-saħħa sesswali u riproduttiva u d-drittijiet relatati; itenni li l-iżgurar tal-aċċess tan-nisa għall-kura tas-saħħa u għall-appoġġ psikosoċjali huwa komponent ewlieni tal-isforzi ta’ sokkors u rkupru u prijorità fi ħdan ir-rabta bejn l-aspett umanitarju, l-iżvilupp u l-paċi;


</Amend>
<Amend>Emenda		<NumAm>69</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 18b (ġdid)</Article>
	

	Mozzjoni għal riżoluzzjoni
	Emenda

	
	18b.	Jisħaq fuq l-importanza li tiġi ffaċilitata l-inklużjoni tan-nisa affettwati minn kriżi fil-kontribut għall-pjanijiet ta’ rispons u rkupru għall-kriżijiet li jaffettwaw lilhom, lill-familji tagħhom u lill-komunitajiet usa’ tagħhom;


</Amend>
<Amend>Emenda		<NumAm>70</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 18c (ġdid)</Article>
	

	Mozzjoni għal riżoluzzjoni
	Emenda

	
	18c.	Jilqa’ d-dispożizzjoni fil-Pjan ta’ Azzjoni dwar il-Ġeneru III għall-assistenza umanitarja dwar l-appoġġ għat-tħejjija, il-prevenzjoni u r-rispons fir-rigward tal-vjolenza sesswali u abbażi tal-ġeneru;


</Amend>
<Amend>Emenda		<NumAm>71</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 18d (ġdid)</Article>
	

	Mozzjoni għal riżoluzzjoni
	Emenda

	
	18d.	Jitlob, ukoll, aċċess sikur għall-edukazzjoni għat-tfal affettwati minn kriżijiet umanitarji, inkluż permezz tal-għoti ta’ appoġġ għal skejjel temporanji u programmi ta’ nutrizzjoni, u ta’ appoġġ psikoloġiku;


</Amend>
<Amend>Emenda		<NumAm>72</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 18e (ġdid)</Article>
	

	Mozzjoni għal riżoluzzjoni
	Emenda

	
	18e.	Jistieden lill-Kummissjoni tiżgura li r-rispons tagħha għall-kriżijiet umanitarji jinkludi kits tal-iġjene mestrwali bħala element standard fir-risponsi ta’ emerġenza kollha tagħha;


</Amend>
<Amend>Emenda		<NumAm>73</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 19</Article>
	

	Mozzjoni għal riżoluzzjoni
	Emenda

	19.	Jilqa’ l-progress li sar fl-implimentazzjoni tar-Riżoluzzjoni 1325 (2000) tal-Kunsill tas-Sigurtà tan-NU u l-aġenda dwar in-Nisa, il-Paċi u s-Sigurtà, bħala għodda essenzjali biex jiġi żgurat li d-drittijiet tan-nisa u l-bniet jiġu osservati f’kull ħin;
	19.	Jilqa’ l-progress li sar fl-implimentazzjoni tar-Riżoluzzjoni 1325 (2000) tal-Kunsill tas-Sigurtà tan-NU u l-aġenda dwar in-Nisa, il-Paċi u s-Sigurtà, bħala għodda essenzjali biex jiġi żgurat li d-drittijiet tan-nisa u l-bniet jiġu osservati f’kull ħin; jisħaq, madankollu, li l-vjolenza abbażi tal-ġeneru u sesswali għadha pjaga li spiss tintuża fil-kunflitti bħala arma tal-gwerra, minkejja li n-nisa u l-bniet huma l-aktar probabbli li jġarrbu l-konsegwenzi tal-kunflitti armati u t-tisħin globali;


</Amend>
<Amend>Emenda		<NumAm>74</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 19a (ġdid)</Article>
	

	Mozzjoni għal riżoluzzjoni
	Emenda

	
	19a.	Jitlob lill-UE u lill-Istati Membri jagħtu prijorità lill-implimentazzjoni tal-aġenda dwar in-Nisa, il-Paċi u s-Sigurtà; jenfasizza l-importanza li jiġġedded il-pjan ta’ azzjoni tal-UE dwar in-Nisa, il-Paċi u s-Sigurtà u li tiġi indirizzata b’mod miftuħ kwalunkwe oppożizzjoni għal din l-aġenda madwar id-dinja1a filwaqt li tingħata prijorità lill-iżgurar tal-aċċess għal servizzi essenzjali tas-saħħa sesswali u riproduttiva għan-nisa kollha affettwati mill-kunflitt u jiġu ggarantiti l-obbligu ta’ rendikont u riparazzjonijiet għall-ksur tad-drittijiet tas-saħħa sesswali u riproduttiva bi qbil mal-istandards u r-rakkomandazzjonijiet internazzjonali tad-drittijiet tal-bniedem;

	
	_________________

	
	1a https://www.europarl.europa.eu/RegData/etudes/BRIE/2025/769691/IUST_BRI(2025)769691_EN.pdf.


</Amend>
<Amend>Emenda		<NumAm>75</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 19b (ġdid)</Article>
	

	Mozzjoni għal riżoluzzjoni
	Emenda

	
	19b.	Jistieden lill-Kummissjoni, lis-SEAE u lill-Istati Membri jsaħħu l-isforzi biex iqisu l-ħtiġijiet u l-kontributi speċifiċi tan-nisa u l-bniet fl-istrateġiji għall-prevenzjoni tal-kunflitti, il-medjazzjoni u l-konsolidazzjoni tal-paċi;


</Amend>
<Amend>Emenda		<NumAm>76</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 19c (ġdid)</Article>
	

	Mozzjoni għal riżoluzzjoni
	Emenda

	
	19c.	Jistieden lill-Kummissjoni żżid l-isforzi biex tiżgura li l-għajnuna umanitarja ffinanzjata mill-UE tindirizza b’mod adegwat il-ħtiġijiet tan-nisa, tal-bniet, tal-irġiel u tas-subien, u tiżgura li l-UE tkompli ssaħħaħ l-integrazzjoni tal-perspettiva tal-ġeneri, iżżid l-azzjonijiet immirati lejn il-ġeneri, u tiżgura proċess ta’ rieżami responsabbli fir-rigward tal-ġeneru għall-inizjattivi kollha tal-Global Gateway u tat-Tim Ewropa;


</Amend>
<Amend>Emenda		<NumAm>77</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 19d (ġdid)</Article>
	

	Mozzjoni għal riżoluzzjoni
	Emenda

	
	19d.	Jitlob lill-UE u lill-Istati Membri kollha tal-UE jsiru firmatarji tal-Patt dwar in-Nisa, il-Paċi, is-Sigurtà u l-Azzjoni Umanitarja, u jirrapportaw dwar l-impenji meħuda f’dan ir-rigward, bħala parti minn approċċ kollaborattiv u koeżiv għall-bini ta’ stabbiltà u paċi fit-tul;


</Amend>
<Amend>Emenda		<NumAm>78</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 20</Article>
	

	Mozzjoni għal riżoluzzjoni
	Emenda

	20.	Jappella lill-partijiet kollha fil-konflitti armati jieħdu miżuri biex jipproteġu lin-nisa u l-bniet mill-vjolenza sesswali u l-vjolenza abbażi ta’ sess u mill-forom l-oħra kollha ta’ vjolenza f’sitwazzjonijiet ta’ konflitt armat, kif ukoll jippromwovu s-saħħa sesswali u riproduttiva u d-drittijiet relatati tagħhom;
	20.	Jistieden lill-partijiet kollha fil-kunflitti armati jinkorporaw strateġiji ta’ protezzjoni fl-aspetti kollha tal-assistenza umanitarja u jieħdu miżuri biex jipproteġu lin-nisa u l-bniet mill-vjolenza sesswali u l-vjolenza abbażi tal-ġeneru u mill-forom l-oħra kollha ta’ vjolenza, faqar u spostament furzat f’sitwazzjonijiet ta’ kunflitt armat, inklużi ż-żwieġ bikri u t-tqala fil-bniet minorenni fil-kuntest ta’ kriżijiet umanitarji, li jwasslu għal tfixkil fl-edukazzjoni u jaggravaw il-faqar multidimensjonali, kif ukoll jippromwovu s-saħħa sesswali u riproduttiva u d-drittijiet relatati tagħhom, b’mod partikolari fil-każ tan-nisa Ukreni li ħarbu lejn pajjiżi b’politiki aktar restrittivi dwar is-saħħa sesswali u riproduttiva u d-drittijiet relatati u li jistħoqqilhom aċċess għal abort sikur u legali wara li esperjenzaw vjolenza sesswali bħala att ta’ gwerra; jirrikonoxxi li tali vjolenza spiss tintensifika matul il-kunflitti u tista’ tintuża b’mod sistematiku bħala arma tal-gwerra;


</Amend>
<Amend>Emenda		<NumAm>79</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 20a (ġdid)</Article>
	

	Mozzjoni għal riżoluzzjoni
	Emenda

	
	20a.	Ifakkar li l-ftehimiet ta’ paċi milħuqa bil-parteċipazzjoni tan-nisa għandhom ċans aħjar li jkunu sostenibbli u effettivi; jistieden lill-Kummissjoni tinkludi lin-nisa fl-istadji kollha tat-teħid tad-deċiżjonijiet f’ambjenti umanitarji u ta’ wara l-kunflitti;


</Amend>
<Amend>Emenda		<NumAm>80</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 21</Article>
	

	Mozzjoni għal riżoluzzjoni
	Emenda

	21.	Jenfasizza r-rwol kruċjali li għandhom in-nisa f’kuntesti umanitarji; jiddispjaċih għall-fatt li l-organizzazzjonijiet lokali mmexxija min-nisa huma fost l-aktar milquta mit-tnaqqis reċenti fl-għajnuna barranija, u jħeġġeġ involviment aħjar magħhom fil-programmazzjoni umanitarja7;
	21.	Jenfasizza r-rwol kruċjali li għandhom in-nisa bħala persuni tal-ewwel rispons f’kuntesti umanitarji; jiddispjaċih għall-fatt li l-organizzazzjonijiet lokali mmexxija min-nisa u LGBTIQ+ huma fost l-aktar milquta mit-tnaqqis reċenti fl-għajnuna barranija, u jħeġġeġ involviment sħiħ, ekwu u sinifikanti magħhom fil-programmazzjoni umanitarja7, inkluż aktar finanzjament flessibbli u dirett; jinnota b’dispjaċir li kważi nofs (47 %) l-organizzazzjonijiet immexxija min-nisa u tan-nisa mistħarrġa jipprevedu li jagħlqu fi żmien sitt xhur jekk il-livelli ta’ finanzjament attwali jippersistu, filwaqt li aktar minn terz (35 %) għadhom maqbuda fl-inċertezza, ma jistgħux jippjanaw jew isostnu xogħolhom, u 18 % biss jirrapportaw li jantiċipaw li jistgħu jibqgħu operattivi għal aktar minn sena7a; jisħaq fuq l-importanza li jiġu żgurati s-sikurezza u l-aċċess għal servizzi bbażati fuq il-ħtiġijiet fil-kampijiet tar-rifuġjati u fiċ-ċentri ta’ akkoljenza, inklużi sanità adegwata, kura tas-saħħa, appoġġ psikosoċjali, kura tal-maternità, għajnuna legali u spazji sikuri; jissottolinja li n-nisa u l-bniet spiss jiffaċċjaw riskji akbar f’ambjenti bħal dawn, u li l-parteċipazzjoni sinifikanti tagħhom fit-tfassil, l-ippjanar u l-ġestjoni ta’ postijiet ta’ kenn għar-rifuġjati hija essenzjali biex jiġi żgurat li s-servizzi jkunu aċċessibbli, xierqa u reattivi għall-ħtiġijiet speċifiċi tagħhom; jistieden lill-Kummissjoni u lill-atturi umanitarji jindirizzaw l-ostakli relatati mal-mobbiltà u t-trasport li jipprevjenu lin-nisa u l-bniet milli jaċċessaw l-għajnuna, inkluż it-trasport sikur lejn iċ-ċentri tas-saħħa, il-punti ta’ distribuzzjoni u l-postijiet ta’ kenn;

	_________________
	_________________

	7 UN Women, “It-tnaqqis fil-finanzjament umanitarju jhedded id-drittijiet tan-nisa: X’hemm fin-nofs u kif għandek tgħin”, 13 ta’ Mejju 2025, https://www.unwomen.org/en/articles/explainer/humanitarian-funding-cuts-threaten-womens-rights-whats-at-stake-and-how-to-help.
	7 UN Women, “Humanitarian funding cuts threaten women’s rights: What’s at stake and how to help”, 13 ta’ Mejju 2025, https://www.unwomen.org/en/articles/explainer/humanitarian-funding-cuts-threaten-womens-rights-whats-at-stake-and-how-to-help.

	
	7a https://www.unwomen.org/sites/default/files/2025-05/at-a-breaking-point-the-impact-of-foreign-aid-cuts-on-womens-organizations-in-humanitarian-crises-worldwide-en.pdf.

<DocAmend>Mozzjoni għal riżoluzzjoni</DocAmend>
<Article>Paragrafu 21a (ġdid)</Article>
	

	Mozzjoni għal riżoluzzjoni
	Emenda

	
	21a.	Jenfasizza l-vulnerabbiltajiet speċifiċi tan-nisa f’żoni rurali, remoti u affettwati minn kunflitti, li spiss jiffaċċjaw ostakli addizzjonali fl-aċċess għall-għajnuna umanitarja, inklużi s-servizzi tas-saħħa u l-appoġġ psikoloġiku; jitlob finanzjament immirat u programmazzjoni inklużiva li tindirizza dawn l-isfidi intersezzjonali;


</Amend>
<Amend>Emenda		<NumAm>82</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 21b (ġdid)</Article>
	

	Mozzjoni għal riżoluzzjoni
	Emenda

	
	21b.	Jenfasizza l-importanza li tiġi salvagwardjata d-dinjità tal-individwi kollha f’ambjenti umanitarji, b’attenzjoni partikolari għan-nisa u l-bniet, billi jiġi żgurat aċċess ekwu għal servizzi u provvisti essenzjali, inklużi pads sanitarji u prodotti tal-iġjene mestrwali, spazji sikuri u privati għat-treddigħ u l-kura materna, faċilitajiet sanitarji sensittivi għall-ġeneru, u tidwil adegwat biex tittejjeb is-sikurezza filgħaxija;


</Amend>

<DocAmend>Mozzjoni għal riżoluzzjoni</DocAmend>

	Mozzjoni għal riżoluzzjoni
	Emenda

	22.	Iħeġġeġ lill-Kummissjoni, lis-SEAE u lill-Istati Membri jippromwovu approċċi li jqisu kwistjonijiet ta’ ġeneru fl-interventi umanitarji u jżidu l-appoġġ tagħhom għall-parteċipazzjoni tan-nisa fil-proċessi tat-teħid ta’ deċiżjonijiet umanitarji, filwaqt li jiżguraw li l-perspettivi u l-ħtiġijiet tagħhom jingħataw prijorità fit-tfassil u t-twassil tal-għajnuna, f’konformità mal-objettivi tar-Riżoluzzjoni 1325 tal-Kunsill tas-Sigurtà tan-NU;
	22.	Iħeġġeġ lill-Kummissjoni, lis-SEAE u lill-Istati Membri jippromwovu approċċi reattivi għal kwistjonijiet ta’ ġeneru fl-interventi umanitarji u jżidu l-appoġġ tagħhom għall-parteċipazzjoni sħiħa, ekwa u sinifikanti tan-nisa, anki f’pożizzjonijiet ta’ tmexxija fil-livelli kollha, fil-proċessi tat-teħid ta’ deċiżjonijiet fl-ambitu umanitarju, filwaqt li jfasslu strateġiji ta’ żvilupp reattivi għal kwistjonijiet ta’ ġeneru fil-livell nazzjonali u internazzjonali li jippermettu lin-nisa javvanzaw b’mod sikur u jieħdu rwoli ta’ tmexxija f’ambjenti ta’ kriżi, filwaqt li jiżguraw li l-perspettivi u l-ħtiġijiet tagħhom jingħataw prijorità fit-tfassil u t-twassil tal-għajnuna, f’konformità mal-objettivi tar-Riżoluzzjoni 1325 tal-Kunsill tas-Sigurtà tan-NU; jitlob li tiġi żgurata l-parteċipazzjoni sħiħa, ekwa u sinifikanti tan-nisa fl-istadji kollha ta’ proċess ta’ paċi, inklużi l-isforzi ta’ medjazzjoni, il-prevenzjoni u r-riżoluzzjoni ta’ kunflitti armati, il-konsolidazzjoni tal-paċi, ir-rikostruzzjoni wara l-kunflitt u n-negozjati ta’ waqfien mill-ġlied, filwaqt li tissaħħaħ il-protezzjoni tan-nisa kollha b’mod universali;


</Amend>
<Amend>Emenda		<NumAm>84</NumAm>
<DocAmend>Mozzjoni għal riżoluzzjoni</DocAmend>

	22a.	Jesprimi tħassib serju dwar l-influwenza dejjem akbar ta’ movimenti fundamentalisti ultrakonservattivi, kontra l-ġeneru u reliġjużi – kemm fl-UE kif ukoll barra minnha – li għandhom l-għan li jimminaw id-drittijiet fundamentali tan-nisa u l-bniet, inkluż f’ambjenti umanitarji; jisħaq li tali movimenti spiss ixerrdu d-diżinformazzjoni, jistigmatizzaw is-servizzi tas-saħħa sesswali u riproduttiva, u jdgħajfu l-protezzjoni tan-nisa mill-vjolenza abbażi tal-ġeneru; jistieden lill-Kummissjoni, lis-SEAE u lill-Istati Membri jiżguraw li l-programmi umanitarji ffinanzjati mill-UE jibqgħu bbażati b’mod sod fuq l-istandards internazzjonali tad-drittijiet tal-bniedem u l-ugwaljanza bejn il-ġeneri, u jappoġġjaw b’mod attiv lill-organizzazzjonijiet tas-soċjetà ċivili fil-mira tal-atturi kontra d-drittijiet;

<Article>Paragrafu 23</Article>
	

	Mozzjoni għal riżoluzzjoni
	Emenda

	23.	Itenni l-appell tiegħu għall-implimentazzjoni sħiħa tar-Riżoluzzjoni 1325 tal-Kunsill tas-Sigurtà tan-NU mill-Istati Membri tal-UE;
	23.	Itenni l-appell tiegħu għall-implimentazzjoni sħiħa tar-Riżoluzzjoni 1325 tal-Kunsill tas-Sigurtà tan-NU mill-Istati Membri tal-UE; iħeġġeġ lill-Istati Membri jaġġornaw il-Pjanijiet ta’ Azzjoni Nazzjonali (NAPs) tagħhom skont ir-Riżoluzzjoni 1325 tal-Kunsill tas-Sigurtà tan-NU;

<DocAmend>Mozzjoni għal riżoluzzjoni</DocAmend>
<Article>Paragrafu 23a (ġdid)</Article>
	

	Mozzjoni għal riżoluzzjoni
	Emenda

	
	23a.	Iwissi kontra l-vjolenza istituzzjonali u n-negliġenza mill-atturi umanitarji, inklużi programmazzjoni li ma tqisx il-ġeneri, ambjenti mhux sikuri għan-nisa u l-persuni LGBTIQ+, u nuqqas ta’ obbligu ta’ rendikont għall-abbużi; jappella għal standards vinkolanti ta’ sensittività għall-ġeneru, sistemi ta’ rappurtar komprensivi u politiki ta’ tolleranza żero fl-operazzjonijiet umanitarji kollha ffinanzjati mill-UE;


</Amend>

ANNESS: DIKJARAZZJONI TAL-KONTRIBUT
<FootprintIntro></FootprintIntro>
Ir-rapporteur għal opinjoni tiddikjara, taħt ir-responsabbiltà esklużiva tagħha, li fl-opinjoni tagħha ma inkludiet ebda kontribut mingħand rappreżentanti ta’ gruppi ta’ interess li jaqgħu fil-kamp ta’ applikazzjoni tal-Ftehim Interistituzzjonali dwar Reġistru Obbligatorju ta’ Trasparenza[footnoteRef:2]1, jew mingħand rappreżentanti ta’ awtoritajiet pubbliċi ta’ pajjiżi terzi, inklużi l-missjonijiet diplomatiċi u l-ambaxxati tagħhom, li għandhom jiġu elenkati f’dan l-Anness f’konformità mal-Artikolu 8 tal-Anness I tar-Regoli ta’ Proċedura. [2: 1 Il-Ftehim Interistituzzjonali tal-20 ta’ Mejju 2021 bejn il-Parlament Ewropew, il-Kunsill tal-Unjoni Ewropea u l-Kummissjoni Ewropea dwar Reġistru Obbligatorju ta’ Trasparenza (ĠU L 207, 11.6.2021, p. 1, ELI: http://data.europa.eu/eli/agree_interinstit/2021/611/oj).] 

